ครม.เตรียมพิจารณาขยาย พ.ร.ก. ฉุกเฉิน ออกไปอีก 1 เดือน เพื่อควบคุมโรคโควิด-19 และคาด พม.เสนอมาตรการเยียวยาประชาชนกลุ่มเปราะบาง
ครม.เตรียมพิจารณาขยาย พ.ร.ก. ฉุกเฉิน ออกไปอีก 1 เดือน เพื่อควบคุมโรคโควิด-19 และคาด พม.เสนอมาตรการเยียวยาประชาชนกลุ่มเปราะบางการประชุมคณะรัฐมนตรีวันนี้ (26 พ.ค.63) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระที่ต้องจับตา คือ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เสนอ ครม.พิจารณาให้ความเห็นชอบขยาย พ.ร.ก. ฉุกเฉิน ออกไปอีก 1 เดือน ถึงสิ้นเดือนมิถุนายน 2563 ตามข้อเสนอของสภาความมั่นคงแห่งชาติ เพื่อเป็นเครื่องมือในการควบคุมโรคให้มีประสิทธิภาพ รองรับการผ่อนคลายมาตรการในระยะที่ 3 และ 4 ต่อไปขณะที่นายวิษณุ เครืองาม รองนายกรัฐมนตรี จะรายงานความคืบหน้าแผนฟื้นฟูกิจการการบินไทยกระทรวงการคลังและกระทรวงการพัฒนาสังคมและความมั่นคงของมนุษย์ อาจเสนอ ครม.พิจารณากรณีแผนมาตรการช่วยเหลือเยียวยาประชาชนกลุ่มเปราะบาง 3 กลุ่ม ประกอบด้วย กลุ่มเด็กแรกเกิด กลุ่มผู้สูงอายุและกลุ่มผู้พิการ ประมาณ 13 ล้านคน ด้วยการจ่ายเงินเดือนละ 1,000 บาท ระยะเวลา 3 เดือน เพื่อบรรเทาผลกระทบจากโรคโควิด-19กระทรวงคมนาคม จะเสนอให้คณะรัฐมนตรี พิจารณาเห็นชอบการดำเนินการจัดทำแผ่นยางหุ้มแบริเออร์ (Rubber Fender Barrier) สามารถใช้วิธีการจัดซื้อโดยวิธีเฉพาะเจาะจงได้ รวมถึงพิจารณาร่างลงนามบันทึกข้อตกลง (MOU) ระหว่างกระทรวงคมนาคมกับกระทรวงเกษตรและสหกรณ์ กำหนดให้เกษตรกรเป็นผู้จำหน่ายและผลิตโดยตรงให้กับกรมทางหลวงและกรมทางหลวงชนบท โดยไม่ผ่านบริษัทอื่นๆ หรือนายหน้า ด้านกระทรวงเกษตรและสหกรณ์ เสนอให้พิจารณากรณีข้อสงสัยเกี่ยวกับมาตรการ “เยียวยาเกษตรกร” ในกลุ่มข้าราชการที่ประกอบอาชีพเกษตรกรรมเป็นอาชีพเสริมมีสิทธิ์ได้รับเงินเยียวยาหรือไม่ พร้อมเสนอขออนุมัติโครงการสินเชื่อเพื่อเสริมสภาพคล่องผู้ประกอบการประมงส่วนคณะกรรมการสิทธิมนุษยชนแห่งชาติ รายงายข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชนกรณีผู้ประกอบอาชีพประมงได้รับผลกระทบจากกฎหมายและนโยบายแก้ไขปัญหาการทำประมงที่ผิดกฎหมาย ขาดการรายงานและไร้การควบคุมนอกจากนี้ ครม.จะพิจารณาแผนความต้องการอัตรากำลัง โรงพยาบาลศูนย์การแพทย์ มหาวิทยาลัยแม่ฟ้าหลวง พ.ศ. 2564-2566 ภายใต้โครงการการผลิตแพทย์เพิ่มแห่งประเทศไทย